UVJETI ZA RAD TRŽNICA

U pripremi je Odluka kojim bi se dopustio rad tržnica uz poštivanje točno propisanih uvjeta. U nastavku je prijedlog uvjeta koji bi morali biti ispunjeni:

1. Dopušten bi bio rad sljedećih vrsta tržnica i objekata na tržnicama:
2. Zatvorenih objekata u sastavu tržnica (prodavaonice, kiosci) na kojima se može kontrolirati ulaz izlaz
3. Zatvorenih tržnica koje su zatvoreni objekti ili ograđeni prostori
4. U ograđenim prostorima na otvorenom na kojima se dopustila prodaja voća, povrća i cvijeća iza vozila, na malo
5. Na tržnicama navedenim pod točkom I. a) i b) trebalo bi, uz opće mjere socijalnog distanciranja i sve mjere i preporuke Hrvatskog zavoda za javno zdravstvo dodatno:

* Osigurati i ulaz i izlaz ograničenog broja kupaca kako bi se smanjio fizički kontakt i održao propisani razmak od 3 do 5 metara između prodavača međusobno te prodavača i kupca.
* Održavati razmak od 3 do 5 metara i između kupaca koji se nalaze u prostoru tržnice.

1. Za prodaju na prodajnim mjestima (klupama) na tržnicama navedenim pod točkom II.b) potrebno je dodatno postaviti pregrade, odnosno zaštite od pleksiglasa kako bi bili ispunjeni svi uvjeti i sigurnosne mjere za zaštitu kupaca i prodavača.
2. Pod ograđenim prostorom iz točke I.c) smatra se površina na otvorenom, koja je ograđena ogradom i ima kontrolirani ulaz i izlaz vozila te regulaciju prometa, a morali bi biti ispunjeni sljedeći uvjeti:

* prodajna mjesta bi mogla biti gospodarska ili osobna vozila, između kojih se moraju uspostaviti sigurnosne mjere razmaka i to:
* najmanje 3 metra između vozila koja su prodajna mjesta;
* najmanje 3 metra između vozila kupca koji je na prodajnom mjestu i vozila slijedećeg kupca.
* prodaja voća, povrća i cvijeća morala bi se organizirati na način da se unaprijed pripreme pakiranja kako bi se kupci što kraće zadržavali na prodajnom mjestu.

1. Na svim tržnicama i ograđenim prostorima na otvorenom iz točke I.a), b) i c) moralo bi se, pored općih mjera i uputa koje propisuje Hrvatski zavod za javno zdravstvo, dodatno:

* osigurati da se kod ulaza u tržnice i prodajna mjesta, kao i u samim prostorima tržnica, ne stvaraju gužve, te dati jasne upute i istaknuti ih na sve ulaze u tržnice i na vidljiva mjesta u prodavaonicama i kioscima
* primjenjivati mjere pojačane higijene i svakodnevnog čišćenja svih prostora
* organizirati rad tako da bude osigurana što veća međusobna udaljenost radnika i kupaca uz poštivanje stroge mjere socijalnog distanciranja
* redovito provjetravati prostore (za zatvorene prostore)
* u tržnicama, u prostorima za korisnike osigurati punktove s dezinfekcijskim sredstvima za ruke te uz njih postaviti kratku obavijest o općim mjerama smanjenja rizika od zaraznih bolest
* na vidnim mjestima istaknuti upute i preporuke za pridržavanje općih pravila o higijeni te o strogoj mjeri socijalnog distanciranja.

1. Rad na svim tržnicama i prostorima iz točke I. a), b) i c), za vrijeme trajanja proglašene epidemije bolesti COVID-19, bio bi dopušten je samo uz poštivanje svih mjera i preporuka Zavoda za javno zdravstvo i ovih uvjeta.

Mole se županijski stožeri civilne zaštite da provjere koliko bi tržnica, odnosno ograđenih prostora iz točke I.c) ovih uvjeta, na njihovom području moglo ispuniti ove uvjete te da dostave njihov popis.